圓測의 解深密經疏에 나타난 戒律思想

如來言音 略有三種 一者契經 二者調伏 三者本母

······

言調伏者 謂由諸淸淨律儀 調伏七惡 惑者調伏六根 故名調伏.

如善見律云 凡能調伏身語業者 爲調伏義.

又俱舍論云 言調伏者 義顯律儀 由此能令調伏故.

顯揚聖敎論 及阿毘達磨順正理論中所釋 亦多分與俱舍論所說相同, 於此調伏 尙有衆多名句義.

如阿毘達磨大毘婆沙論云 契經說戒 或名尸羅 或名爲行 或名爲足 或名爲□.

言尸羅者 是淸凉義, 謂爲惡能令身心熱惱 戒能安適 故曰淸凉.

又惡能招惡趣熱惱 戒招善趣, 故曰淸凉.

契經設計 名爲行者 以諸世間說戒名行 故諸世間堅持戒者 言彼有行, 見破戒者言彼無行. 又持淨戒 是衆行本 能持涅槃 故名爲行.

契經說戒 名爲足者 能往善趣 至涅般故. 如有足者能避險惡 至安隱處, 有淨戒者 能越惡趣 生人天中 或超生死 到涅般岸.

名爲□者 任持一切功德法故 謂持戒者 任持功德 不令退散 如□持寶.

尊者妙音 作如是說 戒名不壞 所以者何 如足不壞 則能自在往來安隱處 具淨戒者 亦復如是 能至涅般 廣則應如彼論所說 而得了知.

又俱舍論云 別解脫義名差別者 能平險業 故名尸羅, 知者稱揚 故名妙行, 所作自體 故名爲業, 能防身語 故名律儀.

顯揚聖敎論及順正理論中所說 如俱舍論所釋相同.

瑜伽師地論云 言尸羅者 謂能寂靜毁犯淨戒罪熱惱故 又淸凉義相應故, 言律儀者 謂是遠離自體相故.

又攝大乘論云 又能息滅諸惡 故曰調伏 如此異名 雖有多種 但彼一切 皆是調伏別稱

圓測撰 解深密經疏 10卷 韓國佛敎全書 11-3 上3行~下17行